Það fræðasvið sem snýst um að greina áhrif kyns á heilsu , hvort sem er vegna líffræðilegs munar eða félagslegra aðstæðna , er í örum vexti . Hafa nú þegar verið haldin þrjú alþjóðleg þing um „ Gender-specific Medicine “ eða kyngreinda læknisfræði . Til að vekja athygli á þessum fræðum stóð Félag kvenna í læknastétt á Íslandi fyrir málþingi um efnið á Læknadögum 2007 . Ekki skortir áhuga íslenskra lækna á að fræðast nánar og hittist þessi fríði hópur á þingi í Róm á þingi undir yfirskriftinni „ Gender specific medicine and aging , the endocrine impact . “ Á myndinni eru , frá vinstri Lilja Sigrún Jónsdóttir , Ólöf Sigurðardóttir , Ingibjörg Georgsdóttir , Björgvin Bjarnason , Kristjana Kjartansdóttir , Friðný Jóhannesdóttir , Pálmi V. Jónsson , Margrét Georgsdóttir , Elín Ólafsdóttir og Katrín Fjeldsted . Fjórir íslenskir læknar til viðbótar voru þátttakendur en fjarverandi við myndatökuna .